Evrope je po oceni ugledne mednarodne žirije nagrado prejela Ljubljana. Ocenjevali so 25 kongresnih mest v regiji, za Ljubljano pa sta se uvrstila Gradec in Zagreb.

Analiza po konferenčnih oziroma kongresnih in nastanitvenih zmogljivostih umešča Ljubljano med kongresne destinacije, ki so primerne za srednja in manjša srečanja (do 2500 udeležencev), kjer so med njenimi največjimi tekmeci Zagreb, Beograd, Praga in Budimpešta, v primerjavi z novejšimi članicami Evropske unije in državami jugovzhodne Evrope pa je Ljubljana nekje v drugi polovici, pred njo sta Budimpešta in Vilnius. Analiza natančno razdelanih meril kaže, da so kot uspešni ocenjeni dejavniki lokacija, kongresne zmogljivosti in dodatna, izvenkongresna ponudba, da pa Ljubljana nekoliko manj uspešno izpolnjuje merila dostopnosti, kakovosti storitev, informacij in ugleda, lokalne podpore in nastanitvene ponudbe. Poročilo tudi ugotavlja, da ima Ljubljana vse primerjalne prednosti in tudi izkušnje, da na kongresnem trgu vzhodne in jugovzhodne Evrope zasede še boljše mesto.

Po posameznih merilih je Lj ubljana prejela naslednje ocene (najvišja ocena 5 pomeni odlično kongresno destinacijo, ocena 4 pomeni kakovostno kongresno destinacijo, ocena 3 priporočljiv o, ocena 2 povprečno, ocena 1 pa »tako -tako«):

- - V kategoriji naravnih in kulturnih dejavnikov je Ljubljana ocenjena s 4,4, kar jo uvršča med privlačne turistične destinacije z razvito infrastrukturo in kulturno ponudbo ter visoko stopnjo doživetij. Glede na velikost mesta, tako utemeljuje žirija, ima izjemno kulturno in zgodovinsko raznolikost.
- - Splošna in prometna infrastruktur a sta dobili oceno 4,1. Analiza povzema, da se je mesto razvijalo organsko ter da sta posledično infrastruktura in promet zadovoljivo razvita. Med največjimi pomanjkljivostmi ocenjuje slabo letalsko dostopnost, neizkoriščeno železniško infrastrukturo in slabo nadzorovan statični promet. Poudarja, da je mesto izjemno varno in v regiji med najbolj trajnostno usmerjenimi.
- - Turistična infrastruktura je dobila oceno 4,4. Analiza je ugotovila, da se je v preteklosti turistična ponudba razvila okoli potreb predvsem poslovnih turistov, zaradi česar Ljubljani primanjkujejo resnično superiorni luksuzni hotel in prepoznavne hotelske verige. V kategoriji dveh do štirih zvezdic je ponudba široka in dovolj privlačna. Ponudba restavracij je po oceni komisije solidna, Ljubljana pa ponuja veliko zelenih kotičkov, priložnosti za šport in rekreacijo ter motivacijske programe.
- - Najvišje pa je bila Ljubljana ocenjena v kategoriji kongresne infrastrukture, in to kar z oceno 4,7. Analiza pojasnjuje, da je bil velik del vlaganj v turistični sektor v preteklih letih usmerjen v izboljšanje kongresne infrastrukture. Z dvema vrhunskima kongresnima centroma in zelo dobro razvito konferenčno hotelsko ponudbo velja Ljubljana za osrednjo kongresno destinacijo v regiji. Zelo pozitivno je ocenjeno tudi delovanje Kongresnega urada Ljubljana. Med slabostmi pa analiza izpostavlja nihanje v kakovosti ponudbe (storitev) in pomanjkanje hotelskih zmogljivosti v vrhuncih sezone.

V zadnji kategoriji tako imenovane subjektivne ocene pa je Ljubljana dobila oceno 4,4. Takole so zapisali v analizi: »Lj ubljana večinoma oziroma na splošno naredi dober vtis, kar je delno posledica vnaprejšnjih konceptov, ki jih prinaša povezovanje Ljubljane z Balkanom in vzhodno Evropo. Namesto tega pa najdemo kongresno destinacijo, ki je prijazna in privlačna, hkrati pa tudi konkurenčna z vidika cene in kakovosti. Med vsemi kongresnimi destinacijami v regiji ima tudi dober ugled, ki je bil med drugim okrepljen tudi na račun Convente.« (konec)